એટલું જ નહીં, બજારમાં પ્રવેશીને એ ચોક્કસ દુકાન તરફ જતાં રસ્તામાં ડાબી તરફની એક દુકાનમાં માટીની કૂલડીમાં કુદરતી મીઠાશવાળી લસ્સી મળે છે, એ વળી તમે બીજા કોઈ ગુજરાતી મિત્ર પાસેથી જાણી લીધું છે, જે અત્યારે સિડનીમાં બેઠા છે અને જેમને તમારા ટુર પ્લાનિંગની કોઈ ખબર જ નથી. સીન-થ્રી. તમે બિઝનેસ ટુર પર ચાઇના જઈ રહ્યા છો, તમે હોંગકોંગમાં સ્ટોપ લઈને થોડું કામ પતાવ્યું અને હવે હોંગકોંગના ગામ જેવડા એરપોર્ટમાં ઘૂસીને શાંઘાઈ જતી ફ્લાઇટ પકડવાની છે.